Taisyklingos laikysenos formavimasis ikimokykliniame amžiuje
        Laikysena vadinama individuali, įprasta kūno padėtis judant ir nejudant. Stuburo linkiai formuojasi pirmaisiais vaiko gyvenimo metais. Naujagimio stuburas yra beveik tiesus. Vaikui augant susidaro fiziologiniai linkiai. 2-3 mėnesiais formuojasi linkis kaklo srityje – vaikas išmoksta laikyti galvą. 5-7 mėnesiais, pradėjus savarankiškai sėdėti susiformuoja krūtinės linkis, 11-12 mėnesiais susiformuoja juosmens dalies linkis -  vaikas pradeda vaikščioti. Stuburo linkiai baigia formuotis vaikui sulaukus 7-8 metų.
        Taisyklinga laikysena formuojasi visą gyvenimą ir priklauso nuo raumenų. Jei raumenys silpni, vaikas greitai pavargsta. Negalėdamas ilgai išbūti vienoje padėtyje, vaikas ją keičia kita, dažnai netaisyklinga. Laiku neperspėjus, netaisyklinga padėtis tampa įprastine, todėl nuo vaikystės būtina vaiką mokyti taisyklingai sėdėti, sėdint ir stovint nesikūprinti. Laikysena svarbi ne vien kūno išvaizdai, bet ir bendrai savijautai, normaliai vidaus organų veiklai. 
      Ikimokyklinio amžiaus vaikų figūros defektų galima išvengti sudarant jiems galimybę visapusiškai judėti, mankštintis, diegti taisyklingos laikysenos įgūdžius, rūpintis derama mityba, pritaikyti baldus prie vaikų ūgio ir vengti tokios kūno padėties, tokių situacijų, kurios skatintų defektų atsiradimą
Keletas pratimų, kurie koreguoja netaisyklingą laikyseną: 

 1 pratimas. "Valtelė". Vaikas rankytėmis apkabina keliukus ir siūbuoja.
 2 pratimas. "Dubens kėlimas". Keliukai sulenkti, reikia kelti dubenį į viršų 10 kartų.

 3 pratimas."Ruoniukas". Reikia ištiesti rankas per alkūnės sąnarius, dubenį prispausti prie grindų ir temptis į viršų. Kartoti 10 kartų

 4 pratimas."Rankas kelti į viršų".


Parengė neformalaus ugdymo mokytoja   Kristina Geišienė

